കൊലയാളിയുടെ ആ വാഹനം എവിടെയാണ് ? ഒരു നാട് അന്വേഷണത്തിലാണ് വാടാനപ്പള്ളി: ചേറ്റുവയില് അജ്ഞാത വാഹനം ഇടിച്ച് സൈക്കിള് യാത്രികനായ ചാവക്കാട് ഒരുമനയൂര് മുത്തന്മാവ് തൈകടവ് സ്വദേശി കുറുപ്പന് വേലായുധെന്റ മകന് സുബ്രഹ്മണ്യന് മരിച്ച സംഭവത്തില് വാഹനം ഇനിയും പിടികൂടിയില്ല. ചേറ്റുവ ടി.എം ആശുപത്രിയിലെ കാന്റീന് ജോലിക്കാരനായ സുബ്രഹ്മണ്യന് വെള്ളിയാഴ്ച പുലര്ച്ച വീട്ടില്നിന്ന് ചേറ്റുവയിലേക്ക് സൈക്കിളില് ജോലിക്ക് പോകുന്ന സമയത്താണ് വാഹനം ഇടിച്ചത്. വാഹനം നിര്ത്താതെ പോയി. വാഹനം കണ്ടെത്തി പിടികൂടാനും ഡ്രൈവറെ അറസ്റ്റ് ചെയ്യാനും പൊലീസ് ഊര്ജിതമായ അന്വേഷണം നടത്തണമെന്ന് പടന്ന മഹാസഭ സംസ്ഥാന കമ്മറ്റി ആവശ്യപ്പെട്ടു. ഏക വരുമാന മാര്ഗമായിരുന്ന ആളുടെ മരണം കുടുംബത്തെ ദുരിതത്തിലാക്കി. ഭാര്യ ഹൃദയ സംബന്ധമായ അസുഖങ്ങള്ക്ക് ചികിത്സയിലാണ്. അടിയന്തര ധനസഹായം നല്കി കുടുംബത്തെ സഹായികണമെന്നാവശ്യപ്പെട്ട് പടന്ന മഹാസഭ സംസ്ഥാന ജനറല് സെക്രട്ടറി സി.എം. രാധാകൃഷണന് സംസ്ഥാന പട്ടികജാതി മന്ത്രിക്കും ജില്ല കലക്ടര്ക്കും പരാതി നല്കി. അതേസമയം ഇടിച്ച വാഹനം കണ്ടെത്താന് സി.സി.ടി.വി കാമറ പരിശോധിച്ച് വരുകയാണെന്നും അന്വേഷണം ഊര്ജിതമാണെന്നും വാടാനപ്പള്ളി പൊലീസ് പറഞ്ഞു.